|  |  |  |
| --- | --- | --- |
|  |  |  |
| **ΠΡΕΣΒΕΙΑ ΤΗΣ ΕΛΛΑΔΟΣ**  **ΣΤΟ ΛΟΝΔΙΝΟ** |  |  |
| **Γραφείο**  **Οικονομικών & Εμπορικών Υποθέσεων** |  | **ΑΔΙΑΒΑΘΜΗΤΟ**  **KANONIKO** |

Λονδίνο, 11 Νοεμβρίου 2020

Α.Π.Φ.: 4200/3215

|  |  |
| --- | --- |
| **ΠΡΟΣ:** | Β4 Διεύθυνση |
| **ΚΟΙΝ.:** | Ως Πίνακας κοινοποίησης |
| **Ε.Δ.:** | Υπόψη κ. Πρέσβυ |

**ΘΕΜΑ: Σήμανση στη Μεγάλη Βρετανία[[1]](#footnote-1) και την Βόρειο Ιρλανδία των τροφίμων προέλευσης ΕΕ μετά την 1/1/2021, εκτός βιολογικών και προϊόντων Γ.Ε.**

**ΣΧΕΤ.:** α. Έγγραφό μας με Α.Π.Φ.: 3006/27.8.2019

β. Έγγραφό μας με Α.Π.Φ.: 4200/2456 22.9.2020

Σε συνέχεια ως άνω σχετικών εγγράφων μας, το αρμόδιο βρετανικό Υπουργείο Περιβάλλοντος, Τροφίμων και Αγροτικών Υποθέσεων DEFRA (Department for Environment, Food & Rural Affairs) επικαιροποίησε συμπληρωματικά με νέες οδηγίες τις εν θέματι διαδικασίες σήμανσης, κυρίως επανερχόμενο στη ανάγκη περιόδου προσαρμογής (α σχετικό), τέτοιας ώστε το μεν εν λόγω Υπουργείο να πραγματοποιήσει αλλαγές στην σήμανση των τροφίμων (εκτός βιολογικών και προϊόντων Γ.Ε. για τα οποία σας έχουμε ενημερώσει με χωριστή αλληλογραφία), οι δε επιχειρήσεις να έχουν το χρόνο να προσαρμοσθούν. Η περίοδος αυτή θα είναι διάρκειας 21 μηνών, δηλαδή μέχρι και την 30η Σεπτεμβρίου 2022 για την σήμανση προϊόντων, τα οποία θα πωλούνται στη Μεγάλη Βρετανία. Για την Βόρειο Ιρλανδία (Northern Ireland, ΝΙ) οι όποιες ενδεχόμενες μικροαλλαγές θα πραγματοποιηθούν μετά την λήξη της μεταβατικής περιόδου την 31 Δεκεμβρίου 2020. Οι οδηγίες αυτές τίθενται υπό τις προϋποθέσεις της κοινοβουλευτικής έγκρισης και της συμφωνίας με τις αποκεντρωμένες διοικήσεις.

Συγκεκριμένες αναφορές στην εν λόγω ανακοίνωση για τις διαφορές στη σήμανση μεταξύ Μεγάλης Βρετανίας και Βορείου Ιρλανδίας γίνονται σχετικά με την σήμανση της διεύθυνσης υπευθύνου επιχειρήσεων τροφίμων (food business operator – FBO, διαφορές μεταξύ της σήμανσης της διεύθυνσης του υπευθύνου στη χώρα παραγωγής ή του εισαγωγέα), με την σήμανση της χώρας (ή ομάδας χωρών) καταγωγής, των φρούτων και λαχανικών, του ελαιολάδου, των μειγμάτων μελιού, του βοείου και μοσχαρίσιου κρέατος, των αυγών και του κιμά κρέατος[[2]](#footnote-2) , οι οποίες αφορούν στις περισσότερες των περιπτώσεων χρήση της σήμανσης EU και non EU, UK και non UK, origin EU, UK (NI), blend of EU, blend of non EU, blend of EU and non-EU, λίστας με όλες τις χώρες προέλευσης (list of each country of origin).

Δεν φαίνεται να υπάρχουν αλλαγές ως προς την σήμανση των σημάτων υγείας και ταυτοποίησης[[3]](#footnote-3) μέχρι την 30 Σεπτεμβρίου 2022.

Η εν λόγω ανακοίνωση τελεί υπό διαρκή επικαιροποίηση. Συνιστούμε στους ενδιαφερόμενους να επισκέπτονται συχνά τη διαδικτυακή της έκδοση για την επιβεβαίωση των θεμάτων ενδιαφέροντός τους. Το παρόν αντικαθιστά το ως άνω σχετικό β έγγραφό μας.

Η συγκεκριμένη ενημέρωση έχει αναρτηθεί και στη σελίδα του Γραφείου ΟΕΥ Λονδίνου στην πύλη Agora.

Ο Προϊστάμενος

Γεράσιμος Λαζαρής

Γενικός Σύμβουλος ΟΕΥ Β΄

**Πίνακας κοινοποίησης**

|  |
| --- |
| **Υπουργείο Εξωτερικών**   * Δ.Γ. κ. Πρωθυπουργού * Δ.Γ. κ. Υπουργού * Δ.Γ. κ. ΑΝΥΠΕΞ * Δ.Γ. ΥΦΥΠΕΞ κ. Κ. Φραγκογιάννη * Γρ. κ. Γεν. Γραμματέα * Γρ. κ. Γεν. Γραμματέα ΔΟΣ & Εξωστρέφειας * Γρ. κ.κ. Α΄, Β΄, Γ΄ Γεν. Δ/ντών * Γενική Διεύθυνση Διεθνούς Οικονομικής και Εμπορικής Πολιτικής * A13, Β8, Γ1, Γ2 Δ/νσεις * ΜΑ Ε.Ε.   **Υπουργείο Αγροτικής Ανάπτυξης & Τρόφίμων**   * Γρ. κ. Γεν. Γραμμ. Αγροτικής Ανάπτυξης * Δ/νση Αγροτικής Πολιτικής & Διεθνών Σχέσεων   **Φορείς** (μέσω ημών)   * ΣΕΒ * ΣΒΕ * Σύνδεσμος Ελληνικών Βιομηχανιών Τροφίμων (ΣΕΒΤ) * ΠΣΕ * ΣΕΒΕ * ΚΕΕΕ * ΕΒΕΑ * ΕΒΕΘ |

1. Περιλαμβάνει την Αγγλία, την Σκωτία και την Ουαλία. [↑](#footnote-ref-1)
2. Η σχετική ανακοίνωση εντοπίζεται στο σύνδεσμο: <https://www.gov.uk/guidance/food-and-drink-labelling-changes-from-1-january-2021> [↑](#footnote-ref-2)
3. Οι σχετικές οδηγίες εντοπίζονται στο σύνδεσμο : <https://www.food.gov.uk/business-guidance/guidance-on-health-and-identification-marks-that-applies-from-1-january-2021> [↑](#footnote-ref-3)